ddrg/super_eurlex huggingface dataset:
(11)

Kombinácia nízkych regulovaných sadzieb za ukončenie volaní z čísel tretích krajín a ukončených na číslach Únie s vysokými a nákladovo neefektívnymi sadzbami za ukončenie volaní na čísla tretích krajín by pravdepodobne mala za následok vyššie sadzby za ukončenie volaní prichádzajúcich z čísel Únie a ukončených na číslach tretích krajín, čo by malo negatívny vplyv na maloobchodné tarify v Únii a na štruktúru nákladov prevádzkovateľov Únie. Rôzne stupne vystavenia prevádzkovateľov Únie volaniam ukončeným uvedenými prevádzkovateľmi z tretích krajín, ktorí účtujú vysoké a nákladovo neefektívne sadzby za ukončenie volania, by viedli k nerovnováhe v štruktúrach nákladov prevádzkovateľov Únie, a to kvôli faktorom, ktoré samotní prevádzkovatelia nemôžu ovplyvniť. Toto by pravdepodobne zabránilo vzniku celoeurópskych maloobchodných ponúk, ktoré by zahŕňali volania na určité čísla tretích krajín, a to z dôvodu vyšších sadzieb za ukončenie volaní do tých krajín, čo by mohlo mať negatívny vplyv na zákazníkov, a najmä na podniky v Únii. Okrem toho by to narušilo hospodársku súťaž, keďže neprimeraný vplyv vystavenia vysokým sadzbám za ukončenie volaní na číslach tretích krajín by mal za následok rôzne podmienky hospodárskej súťaže, ktorým by čelili rôzni prevádzkovatelia v Únii, čo by takisto v konečnom dôsledku narušilo investičnú schopnosť a investičné stimuly v Únii (investície do prevádzkovateľov, ako aj investície zo strany prevádzkovateľov). Všetky tieto vplyvy by boli jasne v rozpore s cieľmi tohto nariadenia, ktorými sú podpora integrácie jednotného trhu prostredníctvom odstraňovania narušení hospodárskej súťaže medzi prevádzkovateľmi, ktoré vznikajú z dôvodu sadzieb za ukončenie volaní účtovaných vysoko nad úrovňou nákladov.
(4)

V súlade s legislatívnymi návrhmi Komisie týkajúcimi sa budúcej spoločnej poľnohospodárskej politiky (SPP) sa má režim pomoci sektoru ovocia a zeleniny začleniť do budúcich strategických plánov SPP členských štátov. Až do prijatia uvedených návrhov sa v nariadení Európskeho parlamentu a Rady (EÚ) 2020/2220 (3) stanovujú určité prechodné ustanovenia na roky 2021 a 2022. Najmä v záujme zabezpečenia bezproblémového začlenenia uvedeného režimu pomoci do budúcej SPP sa existujúce operačné programy v sektore ovocia a zeleniny, ktoré nedosiahli maximálnu dĺžku trvania piatich rokov, môžu predĺžiť len do 31. decembra 2022. Okrem toho nové operačné programy v sektore ovocia a zeleniny možno schváliť len na obdobie najviac troch rokov. Keďže príslušné operačné programy musia byť v súlade s národnou stratégiou, členské štáty by mali mať možnosť predĺžiť svoju národnú stratégiu do 31. decembra 2025.
(5)

Týmto doplnením do stĺpca C prílohy I by nemali byť dotknuté povinnosti vyplývajúce z iných ustanovení právnych predpisov Únie, ktoré sa týkajú dovozu výrobkov živočíšneho pôvodu do Únie a ich uvádzania na trh v Únii, najmä v súvislosti so zoznamom prevádzkarní podľa článku 5 delegovaného nariadenia Komisie (EÚ) 2019/625 (3).
(6)

Vzhľadom na význam používania zmesí osiva krmovín na dosiahnutie vysokej výživovej kvality krmiva, a to aj v prípadoch, keď nie sú určené na použitie ako krmoviny, na zlepšenie prispôsobivosti rastlín regionálnym agronomickým podmienkam a na zvýšenie úrodnosti a biodiverzity pôdy, najmä v prípade, keď sa zmesi osiva používajú pri agronomických postupoch na ochranu pôdy a vody, ako sú krycie plodiny, a vzhľadom na nedostatok dostupného ekologického osiva alebo osiva z konverzie, je možné použiť zmesi osiva v súlade s pravidlami ekologickej poľnohospodárskej výroby, a to aj vtedy, ak obsahujú ekologické osivo, osivo z konverzie a povolené neekologické osivo rôznych rastlinných druhov. Na uvedený účel by mali byť pre používateľov k dispozícii presné informácie o prítomnosti a množstve ekologických zložiek a zložiek z konverzie v zmesiach, a to bez toho, aby boli dotknuté požiadavky a informácie požadované podľa smernice 66/401/EHS.
(3)

Vo vykonávacom nariadení (EÚ) 2020/2235 sa stanovuje prechodné obdobie na vstup zásielok produktov živočíšneho pôvodu, zmiešaných výrobkov, klíčkov určených na ľudskú spotrebu a semien určených na produkciu klíčkov na ľudskú spotrebu, ktoré sprevádza príslušný certifikát vydaný v súlade so vzormi stanovenými v nariadení Komisie (EÚ) č. 28/2012 (6) a vo vykonávacom nariadení Komisie (EÚ) 2019/628 (7), do Únie. V záujme právnej istoty by sa preto malo objasniť trvanie prechodného obdobia na používanie takýchto certifikátov.
(3)

Bielorusko je zaradené do zoznamu tretích krajín, z ktorých je povolený vstup produktov rybolovu iných než lastúrniky, ostnatokožce, plášťovce a morské ulitníky do Únie, uvedeného v prílohe II k vykonávaciemu nariadeniu (EÚ) 2019/626, a má plán monitorovania rezíduí pre akvakultúru schválený v súlade s článkom 1 rozhodnutia Komisie 2011/163/EÚ (11). Existujú preto primerané dôkazy a záruky, ktoré zabezpečujú, že Bielorusko spĺňa požiadavky článku 4 písm. a) až f) delegovaného nariadenia (EÚ) 2019/625 na vstup produktov rybolovu vrátane produktov akvakultúry, iných než lastúrniky, ostnatokožce, plášťovce a morské ulitníky, do Únie. Poznámka „Iba úlovky z voľnej prírody“, ktorá je v súčasnosti na zozname uvedenom v prílohe IX k vykonávaciemu nariadeniu (EÚ) 2021/405 spojená s Bieloruskom, by sa mala vypustiť s cieľom povoliť vstup produktov rybolovu z akvakultúry z uvedenej tretej krajiny do Únie.
1.

Článok 1 sa mení takto: a) odsek 2 sa nahrádza takto: „2. Rada guvernérov príjme odôvodnené rozhodnutie, v ktorom sa označia platobné systémy v pôsobnosti tohto nariadenia, ich príslušní prevádzkovatelia a príslušné orgány. Tento zoznam sa vedie na webovom sídle ECB a po každej zmene sa aktualizuje.“; b) vkladá sa nový odsek 3-a, ktorý znie: „3-a. Bez toho, aby bol dotknutý odsek 3, môže Rada guvernérov na základe riadneho a odôvodneného úsudku tiež rozhodnúť podľa odseku 2 o tom, že sa platobný systém označí ako SDPS v ktoromkoľvek z týchto prípadov: a) ak by takéto rozhodnutie bolo vhodné vzhľadom na povahu, veľkosť a zložitosť platobného systému; povahu a význam jeho účastníkov; nahraditeľnosť platobného systému a dostupnosť jeho alternatív; ako aj vzťah, vzájomnú závislosť a ďalšie interakcie platobného systému so širším finančným systémom; b) ak platobný systém nespĺňa kritériá stanovené v odseku 3 len preto, že kritériá stanovené v odseku 3 písm. b) sú splnené počas obdobia kratšieho ako kalendárny rok a je pravdepodobné, že platobný systém bude naďalej spĺňať kritériá v rámci nasledujúceho preskúmania.“; c) odsek 3a sa nahrádza takto: „3a. Rozhodnutie prijaté podľa odseku 2 zostáva v platnosti až do jeho zrušenia. Preskúmanie platobných systémov, ktoré boli označené ako SDPS sa uskutočňuje každoročne s cieľom preskúmať, či tieto platobné systémy aj naďalej spĺňajú kritériá pre označenie za SDPS. Rozhodnutie prijaté podľa odseku 2 sa zruší, ak: a) v rámci dvoch po sebe nasledujúcich preskúmaní sa zistí, že SDPS nespĺňa kritériá stanovené v odseku 3 a/alebo odseku 3-a; alebo b) v rámci jedného preskúmania sa zistí, že SDPS nespĺňa krtériá stanovené v odseku 3 a/alebo odseku 3-a a prevádzkovateľ SDPS preukáže Rade guvernérov, že SDPS pravdepodobne nesplní tieto kritériá pred ďalším preskúmaním.“; d) vkladá sa tento odsek 3b: „3b. Prevádzkovateľ platobného systému má právo požiadať Radu guvernérov o preskúmanie rozhodnutia, ktorým sa dotknutý platobný systém označí ako SDPS, a to do 30 dní od doručenia tohto rozhodnutia. Žiadosť musí obsahovať všetky podporné informácie, musí byť písomná a adresovaná Rade guvernérov. Odôvodnené rozhodnutie Rady guvernérov na základe takejto žiadosti sa písomne oznámi prevádzkovateľovi platobného systému. Písomné oznámenie informuje prevádzkovateľa o jeho práve na súdne preskúmanie v súlade so zmluvou. Ak Rada guvernérov do dvoch mesiacov od podania žiadosti neprijme žiadne rozhodnutie, preskúmanie sa považuje za zamietnuté.“
(8)

Dočasné TAC by sa vo všeobecnosti mali predĺžiť do 31. júla 2021 a mali by zodpovedať siedmim dvanástinám alebo 58,3 % ročnej úrovne výlovu, ktorú odporúča ICES na rok 2021 a v prípade hlbokomorských populácií aj na rok 2022. V určitých prípadoch by mali zodpovedať tomuto podielu z pozície Únie v prebiehajúcich konzultáciách so Spojeným kráľovstvom, ako sa vymedzuje v rozhodnutí Rady z 5. marca 2021, ktorým sa stanovuje pozícia, ktorá sa má v mene Únie zaujať pri konzultáciách so Spojeným kráľovstvom, a ako sa bližšie špecifikuje v súlade s uvedeným rozhodnutím.
(3)

Úroveň zrušenia alebo zmenšenia výhod a následného pozastavenia sa zvýšila. Úroveň pozastavenia však nemožno upraviť na úroveň zrušenia alebo zmenšenia výhod v súlade s článkom 3 ods. 1 písm. c) doplnením alebo odstránením výrobkov zo zoznamu v prílohe I k nariadeniu (EÚ) 2018/196, keďže všetky výrobky zo zoznamu v prílohe II k nariadeniu (EÚ) 2018/196 už boli pridané do prílohy I. V dôsledku toho by Komisia mala v súlade s článkom 3 ods. 1 písm. e) uvedeného nariadenia zachovať zoznam výrobkov v prílohe I nezmenený a zmeniť sadzbu dodatočného cla s cieľom upraviť úroveň pozastavenia na úroveň zrušenia alebo zmenšenia výhod. Štyri výrobky uvedené v prílohe I by preto mali zostať na zozname a sadzba dodatočného dovozného cla by sa mala zmeniť a stanoviť na 0,1 %.
2.

Ustanovenie SERA.6005 v oddiele 6 prílohy sa nahrádza takto: „SERA.6005 Požiadavky na komunikáciu, odpovedač SSR a elektronickú viditeľnosť vo vzdušnom priestore U-space a) Zóna s povinným rádiovým vybavením (RMZ) 1. Pri letoch VFR prevádzkovaných v častiach vzdušného priestoru triedy E, F alebo G a pri letoch IFR prevádzkovaných v častiach vzdušného priestoru triedy F alebo G, ktoré príslušný orgán označil za zóny s povinným rádiovým vybavením (RMZ), sa vyžaduje udržiavanie nepretržitého bdenia na hlasovom spojení lietadlo-zem a v prípade potreby nadviazanie obojsmerného spojenia na príslušnom komunikačnom kanáli s výnimkou prípadov, ak sa riadia inými ustanoveniami, ktoré pre daný vzdušný priestor stanovil poskytovateľ leteckých navigačných služieb. 2. Pred vstupom do zóny s povinným rádiovým vybavením piloti na príslušnom komunikačnom kanáli vykonajú počiatočnú hlasovú komunikáciu s uvedením stanice, ktorú volajú, volacej značky, typu lietadla, polohy, hladiny, zámeru letu a ďalších informácií, ktoré stanovuje príslušný orgán. b) Zóna s povinným odpovedačom (TMZ) Všetky lety prevádzkované vo vzdušnom priestore, ktoré príslušný orgán označil ako zónu s povinným odpovedačom (TMZ), musia mať na palube a v prevádzke odpovedače SSR schopné prevádzky v módoch A a C alebo v móde S s výnimkou prípadov, ak sa riadia inými ustanoveniami, ktoré pre daný vzdušný priestor stanovil poskytovateľ leteckých navigačných služieb. c) Vzdušný priestor U-space Lietadlá s posádkou prevádzkované vo vzdušnom priestore určenom príslušným orgánom ako vzdušný priestor U-space, ktorým poskytovateľ leteckých navigačných služieb neposkytuje službu riadenia letovej prevádzky, musia poskytovateľov služieb U-space na seba neustále elektronicky upozorňovať. d) Vzdušné priestory označené ako zóny s povinným rádiovým vybavením, zóny s povinným odpovedačom alebo vzdušný priestor U-space musia byť náležite vyhlásené v leteckých informačných príručkách.“
a)

nanočastice určené na cielený transport by mohli ovplyvniť toxicitu lieku. Toxicita účinnej látky je pre produkt rozhodujúca, ale musí sa zohľadniť aj toxicita nanočastíc určených na cielený transport, keďže mnohé zavádzajú špecifické riziká (aglomeráty, cytotoxicita), môžu adsorpciou prenášať nečistoty, môžu degradáciou alebo rozpustnosťou vytvárať toxické materiály alebo môžu prechádzať cez fyziologické bariéry (hematoencefalická bariéra, placentrána bariéra, bunkové a jadrové membrány atď.). V tejto súvislosti: i) ak dôjde k prieniku cez fyziologické bariéry, preskúma sa vplyv nanočastíc určených na cielený transport lieku na príslušný orgán (orgány); ii) preskúma sa vplyv aglomerátov v rôznych cieľových orgánoch so zameraním najmä na riziko vzniku embólie v menších krvných cievach; iii) otázky bezpečnosti nanočastíc určených na cielený transport lieku môžu súvisieť s kumulatívnym účinkom, profilom degradácie alebo perzistenciou v tele s negatívnymi účinkami na funkcie cieľových orgánov; iv) otázky bezpečnosti by sa mohli vnímať aj na úrovni buniek. Bunky nemusia byť vždy schopné eliminovať nanočastice prenášané bunkovou membránou, čo vedie k cytotoxicite najmä indukciou oxidatívneho stresu. Toxikologickými skúškami, ktoré sa majú vykonať, musí byť možné posúdiť túto cytotoxicitu a súvisiace aspekty, ako je tvorba netoxických radikálov a bioperzistencia.
(6)

Vzhľadom na stanovisko agentúry je preto vhodné zaradiť oxid uhličitý vyrobený z propánu, butánu alebo zo zmesi týchto dvoch plynov spaľovaním do prílohy I k nariadeniu (EÚ) č. 528/2012. Keďže oxid uhličitý vyrobený z propánu, butánu alebo zo zmesi týchto dvoch plynov spaľovaním bol posúdený na základe zväzku s údajmi o účinnej látke v súlade s článkom 11 ods. 1 smernice Európskeho parlamentu a Rady 98/8/ES (4), mal by sa oxid uhličitý vyrobený z propánu, butánu alebo zo zmesi týchto dvoch plynov spaľovaním zaradiť do kategórie 6 prílohy I k nariadeniu (EÚ) č. 528/2012 „Látky, pre ktoré členské štáty validovali dokumentáciu o účinnej látke v súlade s článkom 7 ods. 3 tohto nariadenia alebo prijali takúto dokumentáciu v súlade s článkom 11 ods. 1 smernice 98/8/ES“.
(4)

Keďže cieľ tohto nariadenia, ktorým je určenie informácií, ktoré by členské štáty mali uvádzať v elektronickýcj registroch v súvislosti s certifikovanými odosielateľmi a certifikovanými príjemcami, ktorí tovar podliehajúci spotrebnej dani prepravujú len príležitostne, nie je možné uspokojivo dosiahnuť na úrovni členských štátov, ale z dôvodov potreby harmonizovať fungovanie počítačového systému a uľahčiť boj proti podvodom ho možno lepšie dosiahnuť na úrovni Únie, môže Únia prijať opatrenia v súlade so zásadou subsidiarity podľa článku 5 Zmluvy o Európskej únii. V súlade so zásadou proporcionality podľa uvedeného článku toto nariadenie neprekračuje rámec nevyhnutný na dosiahnutie uvedeného cieľa.
(2)

V záujme jednoduchosti a transparentnosti a s cieľom znížiť administratívne zaťaženie by sa mal vlastný zdroj založený na DPH vypočítať na základe konečnej viacročnej váženej priemernej sadzby. Mechanizmy na určenie základu vlastného zdroja založeného na DPH by sa mali stanoviť jednotným spôsobom, pričom by sa malo vychádzať z príjmov, ktoré boli skutočne vybraté v danom kalendárnom roku, čo by mala byť jediná konečná metóda na určenie základu vlastného zdroja založeného na DPH.
(8)

Ustanovenia o takýchto zmenách by sa mali zefektívniť, zvlášť v čase pandémie. V súlade s prístupom prijatým v prípade vakcín proti ľudskej chrípke by sa tieto postupy mali vzťahovať na všetky vakcíny proti koronavírusu a mali by prebiehať podľa zrýchleného harmonogramu. Ak si však príslušné orgány v priebehu svojho posudzovania vyžiadajú dodatočné údaje, nemalo by sa od nich vyžadovať, aby prijali rozhodnutie, kým sa posúdenie týchto údajov nedokončí.
(4)

Okrem toho boli určité časti územia Talianska uznané ako dočasná chránená zóna v súvislosti so škodcom Erwinia amylovora (Burr.) Winsl. et al. s platnosťou do 30. apríla 2020. Na základe výsledkov prieskumov, ktoré Taliansko poskytlo v rokoch 2019 a 2020, sa zdá, že karanténny škodca chránenej zóny, ktorého výskyt bol zistený v sporadických a izolovaných ohniskách v niektorých častiach chránenej zóny, bol buď eradikovaný, alebo jeho eradikácia prebieha, a že zostávajúce časti chránenej zóny sú naďalej bez výskytu tohto škodcu. Z uvedených informácií takisto vyplýva, že žiadna eradikácia doteraz netrvala dlhšie ako dva roky. Preto by sa malo zachovať uznanie uvedených častí územia Talianska ako chránenej zóny v súvislosti so škodcom Erwinia amylovora (Burr.) Winsl. et al., a to bez časového obmedzenia.
3.

Príloha III sa mení takto: a) V oddiele A vo vzorovom formulári Zootechnické osvedčenie na vstup čistokrvných plemenných zvierat druhov hovädzieho dobytka, ošípaných, oviec, kôz a koňovitých do Únie sa do poznámky pod čiarou 5 dopĺňa táto veta: „V kolónke „Výsledok“ uveďte podrobné údaje alebo číslo spisu odkazujúce na databázu, v ktorej sú dostupné podrobné údaje.“; b) V oddiele B vo vzorovom formulári Zootechnické osvedčenie na vstup spermy čistokrvných plemenných zvierat do Únie sa do poznámky pod čiarou 6 dopĺňa táto veta: „V kolónke „Výsledok“ uveďte podrobné údaje alebo číslo spisu odkazujúce na databázu, v ktorej sú dostupné podrobné údaje.“; c) V oddiele C vo vzorovom formulári Zootechnické osvedčenie na vstup oocytov čistokrvných plemenných zvierat do Únie sa do poznámky pod čiarou 6 dopĺňa táto veta: „V kolónke „Výsledok“ uveďte podrobné údaje alebo číslo spisu odkazujúce na databázu, v ktorej sú dostupné podrobné údaje.“; d) V oddiele D vo vzorovom formulári Zootechnické osvedčenie na vstup embryí čistokrvných plemenných zvierat do Únie sa do poznámky pod čiarou 6 dopĺňa táto veta: „V kolónke „Výsledok“ uveďte podrobné údaje alebo číslo prípadu odkazujúce na databázu, ktorá obsahuje dané údaje.“
(2)

Vykonávacím nariadením Komisie (EÚ) 2020/869 (3) bolo predĺžené obdobie schválenia účinných látok famoxadón a flumioxazín do 30. júna 2021 a účinných látok beflubutamid, benalaxyl, bentiavalikarb, bifenazát, boskalid, kaptán, dimetomorf, etefón, fluoxastrobín, folpet, formetanát, metribuzín, milbemektín, Paecilomyces lilacinus (kmeň 251), fénmedifám, fosmet, pirimifos-metyl, propamokarb, protiokonazol a S-metolachlór do 31. júla 2021. Vykonávacím nariadením Komisie (EÚ) 2020/1160 (4) bolo obdobie schválenia účinných látok síran amónno-hlinitý, kremičitan hlinitý, uhličitan vápenatý, oxid uhličitý, výťažok z čajovníka, zvyšky z destilácie tuku, C7-C20 mastné kyseliny, kyselina giberelínová, giberelíny, hydrolyzované proteíny, síran železnatý, rastlinné oleje/repkový olej, hydrogenuhličitan draselný, kremenný piesok, rybí olej, repelenty (podľa pachu) živočíšneho alebo rastlinného pôvodu/ovčí tuk, lineárne motýlie feromóny, tebukonazol a močovina predĺžené do 31. augusta 2021. Vykonávacím nariadením Komisie (EÚ) 2017/195 (5) sa predĺžilo obdobie schválenia účinných látok metazachlór a cymoxanil do 31. júla, resp. do 31. augusta 2021. Vykonávacím nariadením Komisie (EÚ) 2017/1527 (6) sa predĺžilo obdobie schválenia účinnej látky heptamaloxyloglukán do 31. mája 2021.
(6)

Island, Lichtenštajnsko a Nórsko (štáty EZVO, ktoré sú členmi EHP) sa zúčastňujú na vnútornom trhu Únie v súlade s Dohodou o Európskom hospodárskom priestore. Väčšina vývozu do štátov EZVO, ktoré sú členmi EHP, predstavujú vakcíny, ktoré zaobstaral niektorý z členských štátov v rámci dohody o predbežnom nákupe uzavretej Úniou a ďalej predal uvedeným krajinám. Na základe informácií získaných pri vykonávaní nariadenia (EÚ) 2021/521 nič nenasvedčuje tomu, že by tento vývoz smeroval cez štáty EZVO, ktoré sú členmi EHP, do iných krajín, ktoré nie sú oslobodené od mechanizmu vývozného povolenia podľa článku 1 ods. 9 vykonávacieho nariadenia (EÚ) 2021/442. Preto v prípade vývozu do štátov EZVO, ktoré sú členmi EHP, nie je potrebné pokračovať v pozastavení výnimky z uvedeného mechanizmu.
(4)

Podľa článku 67 ods. 1 druhého pododseku nariadenia (EÚ) č. 648/2012 má orgán ESMA, ak treba prijať naliehavé opatrenie, možnosť prijať predbežné rozhodnutia bez predchádzajúceho vypočutia osôb, voči ktorým sa vedie vyšetrovanie alebo konanie. Na zabezpečenie účinnosti právomoci orgánu ESMA prijímať predbežné rozhodnutia by osoby, voči ktorým sa vedie vyšetrovanie, nemali mať právo na prístup k spisu alebo na vypočutie pred tým, ako vyšetrujúci úradník predloží spis so svojimi zisteniami orgánu ESMA, alebo pred prijatím predbežného rozhodnutia orgánu ESMA. Aby sa však zachovalo právo na obhajobu, osoby, voči ktorým sa vedie vyšetrovanie, by mali mať právo na prístup k spisu hneď po tom, ako vyšetrujúci úradník predloží spis spolu so svojím oznámením o zisteniach orgánu ESMA, a právo na vypočutie čo najskôr po tom, ako orgán ESMA prijme svoje predbežné rozhodnutie.
(3)

Orgán ESMA by mal vypočuť centrálnu protistranu z tretej krajiny alebo súvisiace tretie strany alebo akékoľvek iné dotknuté osoby s cieľom zabezpečiť, aby sa dodržiavali práva na obhajobu centrálnych protistrán z tretích krajín a súvisiacich tretích strán, na ktoré sa vzťahujú opatrenia orgánu ESMA, ako aj s cieľom zabezpečiť, aby pri prijímaní rozhodnutí o presadzovaní zohľadnil všetky relevantné skutočnosti. Centrálne protistrany z tretích krajín a súvisiace tretie strany by preto mali mať právo predkladať písomné podania v reakcii na oznámenia o zisteniach vydané vyšetrujúcim úradníkom a orgánom ESMA, a to aj vtedy, ak dôjde k podstatným zmenám v pôvodnom oznámení o zisteniach. Vyšetrujúci úradník a orgán ESMA by takisto mali mať možnosť vyzvať centrálne protistrany z tretích krajín a súvisiace tretie strany, aby poskytli ďalšie vysvetlenia na ústnom vypočutí, ak vyšetrujúci úradník alebo orgán ESMA nepokladajú niektoré prvky písomných podaní predložených vyšetrujúcemu úradníkovi alebo orgánu ESMA za dostatočne jasné alebo podrobné a domnievajú sa, že je potrebné ďalšie vysvetlenie.
(2)

Obdobie platnosti schválenia účinnej látky flutriafol bolo predĺžené z 31. mája 2021 do 31. mája 2024 vykonávacím nariadením Komisie (EÚ) 2018/1266 (3) a dodatočne do 31. augusta 2024 vykonávacím nariadením Komisie (EÚ) 2020/2007 (4). Obdobie platnosti schválenia účinnej látky Adoxophyes orana granulovirus bolo vykonávacím nariadením (EÚ) 2020/2007 predĺžené z 31. januára 2023 do 31. januára 2024.
(4)

Po posúdení žiadosti Írska a vzhľadom na osobitnú geografickú situáciu daného členského štátu Komisia považuje za potrebné stanoviť pravidlá v kapitole V prílohy XIV k nariadeniu (EÚ) č. 142/2011, na základe ktorých môže Írsko povoliť vývoz mäsokostnej múčky z materiálov kategórie 1, ktorá spĺňa požiadavky na uvádzanie na trh na účely spaľovania, do Spojeného kráľovstva do 31. decembra 2023, a to bez toho, aby bolo dotknuté uplatňovanie práva Únie na Spojené kráľovstvo a v Spojenom kráľovstve vzhľadom na Severné Írsko a v súlade s Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, a najmä na článok 5 ods. 4 protokolu o Írsku/Severnom Írsku v spojení s prílohou 2 k tomuto protokolu, a s výhradou článku 6 ods. 1 tohto protokolu, ktorým sa povoľuje pohyb mäsokostnej múčky z materiálov kategórie 1 na spaľovanie do iných častí Spojeného kráľovstva než do Severného Írska.
(17)

V súlade so spoločnými kritériami stanovenými v prílohe k nariadeniu (ES) č. 2111/2005 Komisia usudzuje, že zoznam leteckých dopravcov z Arménska, ktorí podliehajú zákazu vykonávania leteckej dopravy v rámci Únie, by sa mal zmeniť tak, aby sa spoločnosti Fly Armenia Airways, Novair a Shirak Avia zaradili do prílohy A k nariadeniu (ES) č. 474/2006 a aby sa z uvedenej prílohy vyradili spoločnosti Atlantis European Airways a Mars Avia.